سوئدین گوتلند بؤلگه‌سین‌ده، یالنیزلیقدان بحرانا گیره‌ن ۶۰ یاشلییا روبات ایت- پیشیک پایلاندی.
ریفاه سویه‌سینین ان یوکسک اولدوغو اؤلکه‌لر آراسین‌دا اولان سوئد‌ده تک یاشایان یا دا یاشلیلار ائوینده قالان یاش‌لیلار اوچون ماراق‌لی بیر اویقولاما حیاتا گئچیریلدی.
سوئد دؤولت تلویزیونو اس‌وی‌تی‌نین خبرینه گؤره، گوتلند بؤلگه‌سین‌ده یالنیزلیقدان بونالان ۶۰ یاشلییا روبات پیشیک و ایت وئریلدی.
روبات ایت وئریله‌ن ۸۴ یاشین‌داکی گون بورکاویست،
"راف آدلی روبات ایتیمیزه قوووشدوق‌دان سونرا یوخولاریم دۆزنه گیردی، یاشاما سئوینجیمه یئنی‌دن قوووشدوم و سحر سئوینجله اویانابیلیرم" دئدی.
گوتلند یاش‌لی باخیم ائوی چالیشانی گونیلا کارلسون ایسه، "گرچک و ائوجیل حیوانلارین یاش‌لیلار اوچون باخیمی چتین اولدوغون‌دان روبات پیشیک و ایتلری یاش‌لیلارا پایلایاراق بیر آز اولسون یالنیزلیقلارینی اونوتدورماغا چالیشیریق. گؤزل تپکیلر آلدیق" دئیه دانیشدی.
ایستاتیستیک دایره‌سی (سنترال‌بیران) معلوماتلارینا گؤره، سوئد‌لیلرین یوزده ۶۶ی یالنیز اؤلور. اؤلکه‌ده، ائولرین‌ده تک باشینا اؤلن یاش‌لیلارین نیسبتی یوزده ۱۳، خسته‌خانادا تک اؤلنلرین نیسبتی یوزده ۲۳، یاشلیلار ائوین‌ده یالنیز اؤلنلرین نیسبتی ایسه یوزده ۳۰.
